Η Ρεφλεξολογία, σαν φυσική μέθοδος, χρειάζεται χρόνο για να αρχίσει να λειτουργεί. Συνήθως αυτό γίνεται στο χρονικό διάστημα 2-3 συνεδριών και το αποτέλεσμα που αναμένεται να δούμε εξαρτάται από όλο το ιστορικό υγείας του ατόμου. Σίγουρα η ηλικία, η ποσότητα των φαρμάκων που έχει καταναλωθεί και το χρονικό διάστημα που υπάρχει η ασθένεια είναι καθοριστική για το αποτέλεσμα που μπορούμε να περιμένουμε.
Μπορούμε να θεωρήσουμε ότι η μέθοδος αυτή είναι γενικής παθολογίας και έχει αποτέλεσμα σε πολλές παθήσεις χωρίς να παρεμποδίζει την εφαρμογή άλλων μεθόδων είτε αυτές είναι φυσικές είτε είναι χημικές. Το χρονικό διάστημα που μπορεί να εφαρμοστεί η ρεφλεξολογία εξαρτάται από το αποτέλεσμα που θέλουμε να δούμε, από το πόσο συχνά και συντονισμένα γίνεται και από το πρόβλημα υγείας που αντιμετωπίζεται. Μεγάλος αριθμός ανθρώπων δέχεται αυτή την μέθοδο μόνο για ευεξία και για να διατηρήσει τα καλά επίπεδα της υγείας του.